സൗദിയില് കൊവിഡ് ബാധിച്ച് ഗുരുതരാവസ്ഥയിലുള്ളവരുടെ എണ്ണം ഇരുനൂറില് താഴെയായി റിയാദ്: സൗദി അറേബ്യയില് കൊവിഡ് ബാധിച്ചു ഗുരുതരാവസ്ഥയില് ഉള്ളവരുടെ എണ്ണം 193 ആയി കുറഞ്ഞു. അതേസമയം 42 പേര്ക്ക് കൂടി പുതുതായി കൊവിഡ് സ്ഥിരീകരിച്ചു. 24 മണിക്കൂറിനിടെ രാജ്യത്താകെ മൂന്ന് മരണം റിപ്പോര്ട്ട് ചെയ്തു. നിലവിലെ അസുഖ ബാധിതരില് 55 പേര് സുഖം പ്രാപിച്ചതായി സൗദി ആരോഗ്യ മന്ത്രാലയം അറിയിച്ചു. ഇന്ന് 47,266 പി സി ആര് പരിശോധനകള് നടത്തി. ഇതുവരെ രാജ്യത്ത് റിപ്പോര്ട്ട് ചെയ്യപ്പെട്ട ആകെ കൊവിഡ് കേസുകളുടെ എണ്ണം 5,47,221 ആയി. ഇതില് 5,36,281 പേര് രോഗമുക്തരായി. ആകെ മരണസംഖ്യ 8,722 ആയി ഉയര്ന്നു. രാജ്യത്തെ കൊവിഡ് മുക്തി നിരക്ക് 98 ശതമാനവും മരണനിരക്ക് 1.6 ശതമാനവുമായി തുടരുന്നു. സൗദി അറേബ്യയില് ഇതുവരെ 42,210,505 ഡോസ് കൊവിഡ് വാക്സിന് വിതരണം ചെയ്തു. ഇതില് 23,408,530 എണ്ണം ആദ്യ ഡോസ് ആണ്. 18,801,975 എണ്ണം സെക്കന്ഡ് ഡോസ് ആണ്. 1,656,548 ഡോസ് പ്രായാധിക്യമുള്ളവര്ക്കാണ് നല്കിയത്.